30. ΝΟΜΟΘΕΤ.ΔΙΑΤΑΓΜΑ υπ’ αριθ. 134 της 31 Οκτ./5 Νοεμ. 1974 (ΦΕΚ Α΄ 320) Περί επεκτάσεως των διατάξεων του άρθρ. 2 του Ν.Δ. 115/73 «περί χορηγήσεως ειδικού προσωρινού επιδόματος εις το διδακτικόν προσωπικόν των Ανωτάτων Εκπαιδευτικών Ιδρυμάτων» και επί ενίων κατηγοριών υπαλλήλων του Εθνικού Αστεροσκοπείου Αθηνών και των Πανεπιστημιακών Νοσοκομείων Αιγινητείου και Αρεταιείου. Άρθρ.1.-Το υπό του άρθρ. 2 του Ν.Δ. 115/73 (τόμ. 31 σελ. 58,31) προβλεπόμενον ειδικόν μηνιαίον επίδομα δια το κατώτερον διδακτικόν προσωπικόν των Ανωτάτων Εκπαιδευτικών Ιδρυμάτων επεκτείνεται από 1ης Σεπτ. 1974 υπό τας αυτάς προϋποθέσεις και εις τους επιμελητάς, βοηθούς και παρασκευαστάς του Εθνικού Αστεροσκοπείου Αθηνών, ως και εις τους επί θητεία επιμελητάς, βοηθούς και υπαλλήλους του κλάδου παρασκευαστών των Πανεπιστημιακών Νοσοκομείων «Αιγινητείου και Αρεταιείου». Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 